Vrystaat jongboer-finaliste aangekondig - AgriOrbit
Home Agri News Vrystaat jongboer-finaliste aangekondig
Vrystaat jongboer-finaliste aangekondig
Vier spesiale mense wat in enige bedryf ’n sukses sou kon maak. Só het prof Pieter Fourie, sameroeper van die beoordelaars en hoof van die Departement van Landbou by die Sentrale Universiteit vir Tegnologie (SUT), die finaliste in 2019 se Vrystaat Landbou (VL) Jongboer van die Jaar kompetisie beskryf.
Volgens Fourie is dit sterk kandidate wat sake uitspook om as 24ste wenner aangewys te word. Twee jong landbouers van Bultfontein, Milne Bredenkamp en Henk Harmse, een van Arlington, Herman Janse van Rensburg, en een van Warden, Ludwig Becker, het onlangs die kompetisie se beoordelaarspaneel op hul plase ontvang. Hulle is op 5 en 6 Maart 2019 besoek en beoordeel.
Herman Janse van Rensburg van Arlington is een van die vier finaliste in Vrystaat Landbou se Jongboer van die Jaar kompetisie vir 2019. (Foto: Rooistoel)
Ludwig Becker van Warden is een van die vier finaliste in Vrystaat Landbou se Jongboer van die Jaar kompetisie vir 2019. (Foto: Rooistoel)
Milne Bredenkamp van Bultfontein is een van die vier finaliste in Vrystaat Landbou se Jongboer van die Jaar kompetisie vir 2019. (Foto: Rooistoel)
Henk Harmse van Bultfontein is een van die vier finaliste in Vrystaat Landbou se Jongboer van die Jaar kompetisie vir 2019. (Foto: Rooistoel)
Die wenner stap met ’n VL-kontantprys, asook ander pryse van verskeie borge, weg en sal outomaties aan die Toyota Agri SA Nasionale Jongboer van die Jaar kompetisie deelneem. VL se jongboer-konferensie, met die tema Toeganklike hulpbronne in ’n moderne landbou-omgewing, vind op 17 April 2019 in Bloemfontein plaas, met die jongboer-wenner wat by ’n gala-dinee aangekondig word. Verlede jaar se wenner was Nelius Ferreira.
Bredenkamp, wat hoofsaaklik met mielies op die plaas Hanover boer, bedryf ’n gemengde boerdery wat gewasse, vee en wild insluit. Harmse se fokus op die plaas Rechtvaardig is saaiery, met skape en beeste wat ook van sy vertakkings is. Mielies en sonneblomme is die grootste gedeelte van Janse van Rensburg, wat ook met vee op Port Arlington boer, se boerdery. Becker plant hoofsaaklik mielies op die plaas Geluk, met sojabone, dekgewasse en beeste wat ook deel van sy boerdery uitmaak.
Afdelings waarop hulle beoordeel word, sluit onder meer in toekomsbeeld, begroting en finansies, produksie, bemarking, instandhouding, personeelbestuur en gemeenskapsbetrokkendheid.
Volgens Boet Wilken, voorsitter van VL se Jongboer-komitee en ’n beoordelaar, hou niks dié finaliste terug nie. “Wat uitstaan, is die positiwiteit en nuwe denke van hierdie jong landbouers,” sê hy.
“Dit is vier spesiale mense wat toevallig boer,” sê Fourie. “Dit is mense wat in enige bedryf ’n sukses kan maak, want daar is ongelooflik baie leierseienskappe onder die vier.” – Persverklaring
Herman Janse van Rensburg
Previous articleBoereRaad: Hoe hanteer ek mislukking?
Next article#AgriMarkets: Good winter harvest expected
Food Price Index remains steady in June
Local and Italian researchers collaborate on new alien invasive beetle in...